section_heading: Povijest
paragraph_text: Nekada je bilo nezgodno biti katolik u Bijeljini, a 2010-ih odnosi su postali već korektni. Godine 2011. u bijeljinskoj crkvi bile su izložene relikvije sv. Leopolda Mandića, najveće izvan Padove, nesebično su iz Maglaja posuđene bijeljinskoj župi povodom slavlja 125. obljetnice župe u Bijeljini. Donio ih je župnik i čuvar svetišta sv. Leopolda Mandića iz Maglaja don Jakov Filipović. Župnik Marijan Brkić organizirao je trodnevno slavlje. Prisutni su bili i imam Islamske zajednice Samir ef. Camić u Bijeljini te episkop zvorničko- tuzlanski Vasilije Kačavenda.Večernji.ba Valentina Abramušić: U Bijeljini povećan broj Hrvata za 4 posto , 20. kolovoza 2016. (pristupljeno 21. ožujka 2017.)